SK
C 283/4
Úradný vestník Európskej únie
25.7.2022
Stanovisko Poradného výboru pre koncentrácie prijaté na zasadnutí 9. februára 2021 k predbežnému návrhu rozhodnutia veci M.9076 – Novelis/Aleris Spravodajca: Holandsko (Text s významom pre EHP)
(2022/C 283/03) Uskutočnenie transakcie v rozpore s podmienkou pripojenou k rozhodnutiu o schválení 1.
Poradný výbor (14 členských štátov) súhlasí s Komisiou, že spoločnosť Novelis tým, že neuzavrela predaj odpredávanej podnikateľskej činnosti do konca lehoty na uzavretie transakcie, porušila podmienku pripojenú k rozhodnutiu o schválení. 2.
Poradný výbor (14 členských štátov) súhlasí s Komisiou, že spoločnosť Novelis vykonala transakciu medzi spoločnosťou Novelis a spoločnosťou Aleris v rozpore s podmienkou pripojenou k rozhodnutiu podľa článku 8 ods.
2 nariadenia o fúziách, v ktorom sa konštatovalo, že v prípade neexistencie tejto podmienky by koncentrácia spĺňala kritérium stanovené v článku 2 ods.
3 nariadenia o fúziách, a to uzavretím akvizície spoločnosti Aleris a neuzavretím predaja odpredávanej podnikateľskej činnosti do konca lehoty uzavretia transakcie.
Potreba, aby Komisia prijala konečné opatrenia 3.
Poradný výbor súhlasí (14 členských štátov) s Komisiou, že keďže spoločnosť Novelis uzavrela predaj odpredávanej podnikateľskej činnosti skupine Liberty v čase, keď už záväzky neboli uplatniteľné, a keďže platnosť predbežných opatrení prijatých dočasne na základe článku 8 ods.
5 nariadenia o fúziách uplynie, treba, aby Komisia prijala konečné opatrenia na základe článku 8 ods.
4 nariadenia o fúziách.
Zrušenie transakcie na účely obnovenia stavu, aký bol pred uskutočnením koncentrácie 4.
Poradný výbor súhlasí s Komisiou, že nie je možné dosiahnuť obnovenie stavu, aký bol pred uskutočnením transakcie medzi spoločnosťou Novelis a spoločnosťou Aleris zrušením koncentrácie, a berie do úvahy aj to, že odpredaj skupine Liberty bol uzavretý za výslovnej podpory Komisie.
13 členských štátov hlasovalo za návrh, jeden členský štát sa zdržal hlasovania.
Iné opatrenia na obnovenie stavu, aký bol pred uskutočnením koncentrácie 5.
Poradný výbor (14 členských štátov) súhlasí s Komisiou, že je potrebné prijať konečné nápravné opatrenia s cieľom zabezpečiť a zachovať štrukturálny účinok predaja odpredávanej podnikateľskej činnosti, jej životaschopnosť a konkurencieschopnosť, aby sa v čo najväčšej miere obnovil stav, aký bol pred uskutočnením transakcie medzi spoločnosťou Novelis a spoločnosťou Aleris. 6.
Poradný výbor (14 členských štátov) súhlasí s Komisiou, že na to, aby sa v čo najväčšej miere obnovil stav, aký bol pred uskutočnením transakcie, sú konečné nápravné opatrenia potrebné, vhodné a primerané.
Penále 7.
Poradný výbor (14 členských štátov) súhlasí s Komisiou, že podľa článku 15 ods.
1 písm.
d) nariadenia o fúziách, ak spoločnosť Novelis nevykoná niektoré z opatrení stanovených v článku 8 ods.
4 rozhodnutia, Komisia bude oprávnená uložiť spoločnosti Novelis pravidelné penále až do [...] % jej priemerného denného celkového obratu dosiahnutého v hospodárskom roku, ktorý predchádzal takémuto nesplneniu povinnosti za každý pracovný deň, v ktorom dôjde k porušeniu povinnosti, až kým svoju povinnosť nesplní.